cyanic-selkie/wikianc huggingface dataset:
Մատեո Գենդուզի
Լորյան
Ֆուտբոլիստի կարիերան Գենդուզին սկսել է Պարի Սեն-Ժերմենում ։ 2014 թվականին նա միացավ Լորյանի ակադեմիային։ Իր պրոֆեսիոնալ դեբյուտը նշեց 2016 թվականի հոկտեմբերի 15-ին՝ Նանտի դեմ խաղում ։ Առաջին հանդիպումը թիմի մեկնարկային կազմում անցկացրեց հոկտեմբերի 22-ին՝ Դիժոնի դեմ խաղում ։ 2016-17 մրցաշրջանում Գենդուզին անցկացրեց 9 հանդիպում, սակայն Լորյանը դուրս մնաց Լիգա 2 ։ Ֆրանսիայի երկրորդ դիվիզիոնում իր առաջին հանդիպումը անցկացրեց 2017 թվականի հուլիսի 29-ին՝ Կևիյիի դեմ խաղում ։ 2018 թվականի ապրիլի 6-ին՝ Փարիզի դեմ խաղում ֆրանսիացին տվեց գոլային փոխանցում՝ օգնելով իր թիմին հաղթել 2-0 հաշվով ։ Լորյանի առաջին թիմի կազմում Գենդուզին անցկացրեց 30 հանդիպում՝ դառնալով 1 գոլային փոխանցման հեղինակ։
Արսենալ
2018 թվականի հուլիսի 11-ին Գենդուզին տեղափոխվեց Արսենալ 7 միլիոն ֆունտ ստերլինգի դիմաց ։ Նա ակումբի հետ կնքեց 5 տարվա պայմանագիր  ՝ ստանալով 29 համարի մարզաշապիկը, որը նախկինում կրում էր Գրանիտ Ջական  ։ Ֆրանսիս Կոկլենի՝ Վալենսիա տեղափոխությունից հետո Ջական ստացավ 34 համարի մարզաշապիկը ։ Իր դեբյուտը Պրեմիեր Լիգայում Գենդուզին նշեց օգոստոսի 12-ին՝ թիմի մեկնարկային կազմում խաղադաշտ դուրս գալով Մանչեսթեր Սիթիի դեմ խաղում  ։ Առաջին հանդիպումը եվրոպական առաջնություններում անցկացրեց սեպտեմբերի 20-ին՝ Եվրոպայի Լիգայի խմբային փուլի Վորսկլայի դեմ խաղում ։ Սեպտեմբերին ֆրանսիացին ճանաչվեց Արսենալի ամսվա լավագույն ֆուտբոլիստ  ։ Իր առաջին գոլը պրոֆեսիոնալ կարիերայում ֆրանսիացին խփեց հոկտեմբերի 4-ին՝ Եվրոպայի Լիգայի Ղարաբաղ Աղդամի դեմ խաղում  ։ Հոկտեմբերի 31-ին Գենդուզին հեռացվեց խաղադաշտից Անգլիայի լիգայի գավաթի Բլեքփուլի դեմ խաղում՝ ստանալով երկրորդ դեղին քարտը հանդիպման 56-րդ րոպեին  ։ 2019 թվականի մայիսի 29-ին նա փոխարինեց Նաչո Մոնրեալին ՈՒԵՖԱ Եվրոպայի Լիգայի եզրափակչի Չելսիի դեմ խաղում, սակայն Արսենալը պարտվեց 4-1 հաշվով ։ Իր առաջին մրցաշրջանում Գենդուզին անցկացրեց 48 հանդիպում բոլոր մրցաշարերում՝ դառնալով 1 գոլի և 2 գոլային փոխանցման հեղինակ ։
Միջազգային կարիերա
Գենդուզին իրավասու է ներկայացնել Ֆրանսիան և Մարոկկոն միջազգային ասպարեզում ։ Նա հանդես է եկել Ֆրանսիայի տարբեր տարիքային երիտասարդական հավաքականներում ։ 2017 թվականին Մարոկկոյի ազգային հավաքականի մարզիչ Հերվե Ռենարը առաջարկեց Գենդուզիին միանալ Մարոկկոյին, սակայն նա մերժեց այդ առաջարկը՝ նախընտրելով հանդես գալ Ֆրանսիայի կազմում  ։ 2019 թվականի հունիսին Գենդուզին Մ21 հավաքականի կազմում մասնակցեց Եվրոպայի առաջնությանը  ՝ անցկացնելով 3 հանդիպում, իսկ Ֆրանսիան դուրս մնաց կիսաեզրափակչից՝ 4-1 հաշվով պարտվելով Իսպանիային  ։
Ֆրանսիայի ազգային հավաքական Գենդուզին առաջին անգամ հրավիրվեց 2019 թվականի սեպտեմբերի 2-ին՝ փոխարինելով վնասվածք ստացած Պոլ Պոգբային Ալբանիայի և Անդորրայի դեմ խաղերի համար  , սակայն այս հանդիպումներում խաղադաշտ դուրս չեկավ  ։
Ակումբային վիճակագրություն
2019 թվականի նոյեմբերի 20-ի դրությամբ
Ակումբային
Արսենալ
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Ֆրանսիացի ֆուտբոլիստներ Կատեգորիա:Ֆրանսիայի հավաքականի ֆուտբոլիստներ Կատեգորիա:Լորյանի ֆուտբոլիստներ Կատեգորիա:Արսենալի ֆուտբոլիստներ Կատեգորիա:Պրեմիեր Լիգայի ֆուտբոլիստներ
Մարիան Բրանդիս
Մարիան Բրանդիս (Marian Brandys, ), լեհ արձակագիր, լրագրող և թարգմանիչ։
Կենսագրություն
Ծնվել է Լոձում բնակվող հրեական ծագում ունեցող ընտանիքում ։ Վարշավայի համալսարանն ավարտելուց հետո (իրավունքի և տնտեսագիտության ֆակուլտետները) վերապատրաստվել է դատարանում և Լոձի գործարանում աշխատել որպես հաշվապահ։ 1939 թվականի սեպտեմբերին մասնակցել է Գերմանիայի դեմ մարտերին, իսկ այնուհետև՝ 1939-1945 թվականներին՝ գերի սպաների ճամբարում։ Ազատվելուց հետո (1945 թվականի ապրիլ) աշխատել է որպես զինվորական թղթակից։ 1940-ական թվականների վերջերին եղել է Իտալիայում լեհական գործակալության թղթակից։ Առաջին գիրքը՝ «Իտալական հանդիպումներ», լույս է տեսել 1949 թվականին։ Այն հետպատերազմյան ակնարկների հավաքածու էր։ Եղել է լեհ գրողների միության անդամ։ Գրող Կազիմեժ Բրանդիսի, ում հետ գրել է մի շարք կինոսցենարներ, եղբայրն է, դերասանուհի Գալինա Միկոլաևսկայա-Բրանդիսի՝ ամուսինը։
Կնոջ հետ թաղված է Վարշավայի արևելյան արվարձաններից մեկի՝ Լյասկի գյուղի գերեզմանատանը։
Սալինաս Գրանդես
Սալինաս Գրանդես (Salinas Grandes, թարգմանաբար նշանակում է Մեծ աղուտներ), ընդարձակ աղուտ Արգենտինայի հյուսիս-արևմուտքում։ Գտնվում է տեկտոնիկ իջվածքում՝ ծովի մակերևույթից մոտավորապես 170 մետր բարձրության վրա , Սիեռա Պամպայի երկու լեռնաշղթաների՝ Սիեռա դե Անկաստիի և Սիեռա դե Կորդովայի միջև։
Աղուտների մակերեսը կազմում է շուրջ վեց հազար քառակուսի կիլոմետր։ Ընդհանուր երկարությունը ավելի քան 250 կիլոմետր է, լայնությունը ամենալայն տեղամասում՝ 100 կիլոմետր։ Տարածքում կան սոդայի և կալիումի կարբոնատի՝ պոտաշի նստվածքներ, փոքր քանակությամբ՝ նաև բորակ։ Բուսական աշխարհը աղքատիկ է։ Տեղ-տեղ հանդիպում են Allenrolfea vaginata տեսակի կակտուսներ, փոքր քանակություններով՝ Hymenaea Courbaril, Geoffrroea Decorticans ծառատեսակներ, Schinopsis-ի խիստ սակավաթիվ նմուշներ։
Սալինաս Գրանդիսի միջով անցնում է Տուկուման-Կորդովա երկաթուղին, ինչպես նաև՝ ասֆալտապատ մայրուղի։
Աղբյուրներ
Կատեգորիա:Արգենտինայի աշխարհագրություն
Գարեգին Գյուրճյան
Գարեգին Գյուրճյան (Կյուրճյան, Կենճյան, 1885, Խարբերդ, Խարբերդի նահանգ - 1915), հայ դեղագործ։
Ծնվել է 1885 թվականին Խարբերդի նահանգի կենտրոն Խարբերդ քաղաքում։ Ունեցել է դեղագործական կրթություն և Մելիտինեում աշխատել է որպես դեղագործ։ Սպանվել է 1915 թվականին Մելիտինեի ճանապարհին՝ 30 տարեկանում։
Աղբյուրներ
Կատեգորիա:Հայ դեղագործներ Կատեգորիա:Հայոց ցեղասպանության զոհեր
Մհեր Խաչատրյան
Մհեր Խաչատրյան, հայ դերասան, հաղորդավար և լրագրող։ Առավել հայտնի է դարձել «Դոմինո» հայկական կատակերգական հեռուստասերիալում կերտած Գարիկի դերից։ 2012-2015 թվականներին աշխատել է Արմնյուզ հեռուստատեսությունում որպես լրագրող։ Եղել է «Երեկոյան Երևան» ժամանցային ծրագրի հաղորդավարներից մեկը։
Կենսագրություն
Մհեր Խաչատրյանը ծնվել է 1989 թվականին Երևան քաղաքում։ Հայրը մաթեմատիկոս է, մայրը՝ թատերագետ։ Ունի երկու քույր ։ Մհերը 2005 թվականին ավարտել է Երևանի Անտոն Չեխովի անվան թիվ 55 դպրոցը։ 2005-2009 թվականներին սովորել է Երևանի պետական համալսարանի առևելագիտության ֆակուլտետի իրանագիտության բաժնում։ 2009-2011 թվականներին ժամկետային զինծառայության է անցել է Հայաստանի զինված ուժերում։ Ծառայության մեկ տարին անց է կացրել Թեհրանում Հայաստանի դեսպանատանը։ 2012 թվականին ընդունվել է Երևանի պետական համալսարանի մշակութաբանության բաժնի մագիստրատուրա։ 2012-2015 թվականներին աշխատել է «Արմնյուզ» հեռուստաընկերությունում՝ որպես «Արմքոմեդի» հաղորդման թղթակից-լրագրող։ 2015 թվականից աշխատում է «Արմենիա» հեռուստաընկերությունում, որտեղ նկարահանվում է «Դոմինո» հումորային նախագծում։ Զուգահեռաբար աշխատել է նաև «Արմնյուզ» հեռուստաընկերությունում, որտեղ վարել է «Երեկոյան Երևան» հաղորդումը ։ 2018 թվականին Հովհաննես Ազոյանի հետ համատեղ վարել է «Երեկոյան Ազոյան» ժամանցաին հաղորդումը։
Արտաքին հղումներ
Կատեգորիա:Հայ դերասաններ Կատեգորիա:Հայ հաղորդավարներ Կատեգորիա:Հայ լրագրողներ Կատեգորիա:Հեռուստատեսային դերասաններ Կատեգորիա:ԵՊՀ շրջանավարտներ
Մորիս Հարքլես
Մորիս Իոսիֆ Մո Հարքլես (Maurice José "Moe" Harkless; ), ամերիկացի բասկետբոլիստ, որը հանդես է գալիս Բասկետբոլի ազգային ասոցիացիայի «Պորտլենդ Թրեյլ Բլեյզերս» ակումբի կազմում։
Կարիերա
2012 թվականի հունիսի 28-ին 2012 թվականի ԲԱԱ դրաֆթի ժամանակ ընտրվել է «Ֆիլադելֆիա Սևնթի Սիքսերս» ակումբի կողմից 15-րդ համարի ներքո, բայց միանգամից փոխարինվել է «Օռլանդո Մեջիք» ։
Արտաքին հղումներ
Կատեգորիա:2000-ականների ծնունդներ Կատեգորիա:20-րդ դարի ծնունդներ Կատեգորիա:Պորտլենդ Թրեյլ Բլեյզերսի բասկետբոլիստներ Կատեգորիա:Ֆիլադելֆիա Սևնթի Սիքսերսի բասկետբոլիստներ Կատեգորիա:Օռլանդո Մեջիքի բասկետբոլիստներ
Շառլ Պերսիե
Շառլ Պերսիե, (Percier), ֆրանսիացի ճարտարապետ։ Պերսիեն և Պ․ Ֆոնտենը (համատեղ աշխատել են 1794—1814 թթ.) Նապոլեոն I-ի կայսրության ժամանակ եղել են ճաշակի օրենսդիրներ և ամպիրի առաջատար ներկայացուցիչներ։ Նրանց գործերը (Փարիզի Կառուզել հրապարակի հաղթակամարը, 1806 թ., կահույքի, ներսի հարդարանքի, տոնակատարությունների ձևավորման բազմաթիվ նախագծեր) ուշագրավ են կերպարների հանդիսավորությամբ, ճարտարապետական և դեկորատիվ արվեստի սինթեզի ձգտումով։
Ծանոթագրություններ
Կատեգորիա:Ֆրանսիացի ճարտարապետներ Կատեգորիա:Պեր Լաշեզ գերեզմանատանը թաղվածներ Կատեգորիա:Փարիզի գեղարվեստի ազգային բարձրագույն դպրոցի շրջանավարտներ Կատեգորիա:Թղթադրամների նկարիչներ Կատեգորիա:Ֆրանսիացի դիզայներներ
Սառցե սիրտը (սաունդթրեք)
Սառցե սիրտը (սաունդթրեք) (Frozen: Original Motion Picture Soundtrack), Disney ստուդիայի «Սառցե սիրտ» անիմացիոն ֆիլմի պաշտոնական սաունդթրեքը։ Այն իր մեջ ներառում է 10 բնօրինակ երգ, որոնք գրել են Ռոբերտ Լոպեսը և Քրիստեն Անդերսոն-Լոպեսը և 22 ստեղծագործություն, որոնք ստեղծել է Քրիստոֆ Բեկը։ Սաունդթրեքը ներառում է նաև քննադատների կողմից ճանաչված «Let It Go» երգը (կինոտարբերակը կատարել է Իդինա Մենզելը, սինգլ տարբերակը՝ Դեմի Լովատոն), որը ֆիլմի լավագույն երգի համար ստացել է «Օսկար» մրցանակ, «Գրեմմի» մրցանակ, « Critic's Choice Movie Awards » մրցանակ լավագույն երգի համար և լավագույն բնօրինակ երգի համար առաջադրվել է «Ոսկե գլոբուս» մրցանակի ։
2013 թվականի նոյեմբերի 25-ին Walt Disney Records-ը թողարկել է սաունդթրեքի երկու հրատարակություն՝ ստանդարտ միասկավառակ և նվեր երկսկավառակ, որը պարունակում է ֆիլմում չօգտագործված երգեր, երգերի և score-կոմպոզիցիաների օրիգինալ դեմոժապավեններ և ֆիլմի հիմնական երգերի գործիքային տարբերակներ։ 2013 թվականի հոկտեմբերի 21-ին թողարկվել է ալբոմի գլխավոր սինգլը՝ «Let It Go» երգի՝ Դեմի Լովատոյի քավեր տարբերակը ։ Վերջին թողարկումները ուղեկցվել են «Let It Go»-ի օտար լեզուներով թարգմանված տարբերակներով։
ՀՀ Անշարժ գույքի կադաստրի պետական կոմիտե
Հայաստանի Կառավարությանն առընթեր Անշարժ գույքի կադաստրի պետական կոմիտե (ԱԳԿՊԿ) գործադիր իշխանության հանրապետական մարմին է, որը մշակում և իրականացնում է անշարժ գույքի պետական միասնական կադաստրի վարման բնագավառում Հայաստանի կառավարության քաղաքականությունը։
Սառցե սիրտը (սաունդթրեք)
Ալբոմը առաջնաելույթ է ունեցել Billboard 200 չարթի 18-րդ հորիզոնականում ։ Սաունդթրեքը Billboard-ի ալբոմների ցուցակը գլխավորել է տասներեք շաբաթվա ընթացքում և մինչեւ 2015 թվականի ապրիլը ԱՄՆ-ում վաճառվել է 4 միլիոն տպաքանակով ։ Ալբոմը որպես եռակի պլատինե հավաստագրվել է Ամերիկյան ձայնագրման ընկերությունների ասոցիացիայի կողմից և վերոնշյալ հիթ-շքերթում հասել է առաջին հորիզոնականին՝ դառնալով անիմացիոն ֆիլմի՝ նման արդյունքի հասած չորրորդ սաունդթրեքը ։
ՀՀ Անշարժ գույքի կադաստրի պետական կոմիտե
Ընդհանուր տեղեկատվություն
Տեղակալներ
Սառցե սիրտը (սաունդթրեք)
Առևտրային հաջողություն
Մինչև 2014 թվականի դեկտեմբերի 11-ը «Սառցե սիրտ» սաունդթրեքը 43 հակասական շաբաթ է ունեցել Billboard հրատարակության սաունդթրեքների տասնյակում ։ Ալբոմը առաջնաելույթ է ունեցել Billboard 200 չարթի 18-րդ հորիզոնականում՝ 2006 թվականի «Ավտոմեքենաներ» մուլտֆիլմից հետո անիմացիոն ֆիլմի սաունդթրեքի համար ամենաբարձր դիրքում ։ Ավելի ուշ ալբոմը դարձել է անիմացիոն ֆիլմի տասներորդ սաունդթրեքը, որը հասել է չարթի առաջին տասնյակ ։ Արդյունքում այն հասել է նաև 4-րդ հորիզոնական՝ 1995 թվականի «Պոկահոնտաս» մուլտֆիլմից հետո անիմացիոն ֆիլմի համար առավելագույն դիրքի ։ Այն նաև դարձել է հակասական շաբաթների թվով տասներեքերորդ ալբոմը աղյուսակի առաջին շարքում գտնվող երգչուհի Ադելի «21» (24 շաբաթ) ալբոմից հետո ։
«Սառցե սիրտը» 2013 թվականին ԱՄՆ-ում 5-րդ ամենմեծ վաճառք ունեցող սաունդթրեք-ալբոմն էր՝ վաճառված 338 հազար կրկնօրինակով ։ Այն շարունակել է մնալ ԱՄՆ-ում ամենաշատ վաճառված ալբոմը և միակն էր, որը 2014 թվականի առաջին կեսին վաճառվել է ավելի քան մեկ միլիոն միավոր գրեթե 2,7 միլիոն օրինակով ։ Իդինա Մենզելի կատարմամբ «Let It Go» երգը նույնպես 2.8 մլն օրինակով (որոնք վաճառվել են 2014 թվականի առաջին վեց ամսում) հայտնվել է թվային չարթի 5-րդ հորիզոնականում ։ Սաունդթրեքը ԱՄՆ-ում 2014 թվականի հուլիսին 3 մլն վաճառքի է հասել, դրանց գրեթե կեսը թվային պատճեններով է եղել՝ ալբոմը դարձնելով թվային վաճառքների ողջ պատմության ընթացքում ամենավաճառվող սաունդթրեքը ։ Տարեվերջին ըստ Billboard չարթի՝ 2014 թվականին «Սառցե սիրտ»-ը թիվ մեկ ալբոմն էր՝ դառնալով «Տիտանիկ»-ից հետո պատմության մեջ վեցերորդ սաունդթրեքը, որը հասել է այդ դիրքին, ինչպես նաև Disney-ի երկրորդ ալբոմը (առաջինը՝ «Մերի Փոփինսի» սաունդթրեքն էր) ։ Այն 3,527,000 օրինակով դարձել է 2014 թվականին երկրորդ ամենաշատ վաճառվող երաժշտական ալբոմը։ Մինչև 2015 թվականի ապրիլը ԱՄՆ-ում վաճառքը հասել 4 միլիոն օրինակի ։ 2014 թվականին Կանադայում ալբոմը վաճառվել է 226 հազար օրինակով ։
2014 թվականին ամբողջ աշխարհում «Սառցե սիրտը» վաճառվել է ավելի քան 10 մլն օրինակով։ Այն դարձել է 2014 թվականի ամենավաճառվող ալբոմն ամբողջ աշխարհում ։
Սաունդթրեքի բացառիկ LP տարբերակը թողարկվել է 2014 թվականի մարտին ։
Առաջին 10 երգերը ներառող սաունդթրեքի տարբերակը թողարկվել է «Frozen: The Songs» անվամբ ։
Մրցանակներ և ճանաչում
«Գրեմմի» 57-րդ մրցանակաբաշխությանը «Սառցե սիրտ» սաունդթրեքը առաջադրվել է երկու կատեգորիաներում՝ լավագույն ալբոմ, որը կինոնկարի սաունդթրեք է, հեռուստատեսության կամ տեսողական այլ ներկայացման համար ու տեսողական ներկայացման համար լավագույն սաունդթրեք և գրավել է առաջին հորիզոնականը։ «Let It Go» երգը տեսողական ներկայացման համար գրված լավագույն երգի համար արժանացել է մրցանակի  ։
Երգացանկ
Ամբողջ երաժշտությունը գրել են Քրիսթեն Անդերսոն-Լոպեսը և Ռոբերտ Լոպեսը (1-10 ստեղծագործություններ), Քրիստոֆ Բեկը (11-32) և Ֆրոուդ Ֆելհայմը (11, 31)։
Արտաքին հղումներ
Կատեգորիա:Սաունդթրեքներ
Իվան Խարիտոնով
Իվան Խարիտոնով (Иван Михайлович Харитонов, ), ռուս վերջին կայսր Նիկոլայ II-ի պալատական խոհարարներից։
Իվան Խարիտոնովի հայրը՝ Միխայիլ Խարիտոնովը, վաղ մանկությունից որբ լինելով, կարողացել է ստանալ հիանալի կրթություն, ստացել բազմաթիվ կոչումներ և մեդալներ, ստանձնել է պալատական խոհարարի աշխատանքը, այնուհետև դարձել է պալատի գլխավոր խոհարարը։
Իվան Խարիտոնովը մասնագիտությունը սովորել է Փարիզում։ 1888 թվականին ստացել է խոհարարական ամենաբարձր պարգևը։ Ստացել է "պատվավոր քաղաքացու" կոչում։
1917 թվականի հեղափոխության արդյունքում գահընկեց արված Նիկոլայ II-ը իր ընտանիքի հետ հայտնվեց տնային կալանքում։ Սկզբում Ցարսկոյե Սելոյում, այնուհետև Տոբոլսկում և վերջում Եկատերինբուրգում տնային կալանքում ապրող Նիկոլայի հետ կամավոր գտնվում էին նաև Իվան Խարիտոնովը, բժիշկ Եվգենի Բոտկինը, սպասուհի Աննա Դեմիդովան և սպասավոր Ալեքսեյ Տրուպը։ Նրանց բոլորին հնարավորություն էր տրվել հեռանալ, սակայն նրանք իրենց պարտք էին համարում մնալ ընտանիքի հետ։
Նիկոլայ II-ի ընտանիքը սպանվեց բոլշևիկների կողմից 1918 թվականի հուլիսի 16-17-ի գիշերը։ Նրանց հետ մահացան նաև բոլոր չորս աշխատողները։ 1978 թվականին հայտնաբերված մարմնի մնացորդները հաստատվեցին որպես մահացածներինը և թաղվեցին մեծ շուքով Սանկտ-Պետերբուրգի Սուրբ Պողոս և Պետրոս տաճարում։ Իվան Խարիտոնովը դասվել է ռուս սրբերի շարքը։
Արտաքին հղումներ
Կատեգորիա:1918 մահեր Կատեգորիա:Մահապատժի ենթարկված անձինք Կատեգորիա:Կաթոլիկ եկեղեցու սրբեր
Գևորգ Գյուրճյան
Գևորգ Գյուրճյան (1860, Խարբերդ, Խարբերդի նահանգ - 1915, Բաբերդ), հայ դեղագործ։
Ծնվել է 1860 թվականին Խարբերդի նահանգի կենտրոն Խարբերդ քաղաքում։ Ունեցել է դեղագործական կրթություն և աշխատել է որպես դեղագործ։
Աղբյուրներ
Կատեգորիա:Հայ դեղագործներ Կատեգորիա:Բաբերդ քաղաքում մահացածներ Կատեգորիա:Հայոց ցեղասպանության զոհեր
Հաղթանակի հրեշտակ
Հաղթանակի հրեշտակ (Angel of Victory), Լոնդոնում ծնված քանդակագործ Կուեր դե Լիոն Մակքարիի (1881-1979) ստեղծած արձանը, որը տեղադրվել է Կանադայի Քվեբեկ նահանգի Մոնրեալ քաղաքի «Վինդսոր» կայարանում։ Այն շահագործման է հանձնվել 1922 թվականին` ի հիշատակ Առաջին համաշխարհային պատերազմի ժամանակ Կանադական Խաղաղօվկիանոսյան երկաթուղու 1160 զոհված աշխատակիցների ։
Բրոնզե հուշարձանում կերտված հրեշտակը բարձրացնում է մահացած ծառայողին։ Հուշարձան պատվանդանին մակագրված է.
Ի հիշատակ Կանադական Խաղաղօվկիանոսյան երկաթուղային ընկերության աշխատակիցների, ովքեր Թագավորի ու Երկրի կանչի հետ մեկտեղ, թողեցին այն ամենը, ինչը հարազատ էր նրանց, հանդուրժեցին դժվարություններ, վտանգի ենթարկվեցին և վերջապես կորան տեսադաշտից իրենց պարտքը կատարելիս և գնացին անձնազոհության` իրենց կյանքը տալով հանուն մյուսների ազատության։ Թող գալիք սերունդները տեսնեն, որ նրանց անունները չեն մոռացվել։ 1914-1918 1939-1945
Արտաքին հղումներ
Կատեգորիա:Կանադայի քանդակներ Կատեգորիա:Մոնրեալի հուշարձաններ Կատեգորիա:1922 քանդակներ
Աբգար Ալեքսանդր Աբգար
Պարոն Աբգար Ալեքսանդր Աբգար KCSI, հարուստ հայ գործարար Հնդկաստանի Կալկաթա քաղաքում (այժմ՝ Կոլկաթա)։ Նրա ընտանիքը հարստացել է Չինաստանում ափիոնի առևտրից։ Նա Բենգալի առևտրաարդյունաբերական պալատի նախագահն էր, նստում էր կայսերական օրենսդրական խորհրդում և 1903 թվականին ասպեռի կոչում է ստացել։ Նա ձիարշավարան ուներ և մի քանի տարի շարունակ եղել է հնդկական ձիարշավորդների առաջատարը։
Վաղ տարիներ
Աբգար Ալեքսանդր Աբգարը հայկական ծագման էր՝ մի ընտանիքից, որը XIX դարի սկզբին հաստատվեց Բենգալում։ Նրա ընտանիքին էր պատկանում Apcar and Company-ին, որը ղեկավարում էր շոգենավի գիծը՝ Կալկաթայի և Չինաստանի պայմանագրային նավահանգիստների միջև առևտուր կազմակերպելով, և իր բախտը բերեց չինական ափիոնի առևտրում։
Նա վաճառական Աբգար Արաթուն Աբգարի երկրորդ որդին էր, որի շոգենավերի Աբգար գիծը առևտուր էր անում Բուրմայի, Սթրեյթս Սեթլմենթսի և Հեռավոր Արևելքի հետ։
Աբգար Ալեքսանդր Աբգարը ծնվել է 1850 թվականին Կալկաթայում։ Նա կրթություն է ստացել Հարրո քաղաքում, որտեղ նա եղել է լորդ Կուրզոնի հասակակիցը։ 1868 թվականի մայիսից մինչև 1869 թվականի հուլիս, նա իր դպրոցի համար կրիկետ XI տարբեր խաղերում խաղացել է՝ ներառյալ հանդիպումները Էթոն քոլեջի, Մերիլեբոն Կրիկետ ակումբի և Այ Զինգարի հետ։
Նրա խաղը բացառիկ չէր։ Կալկաթա վերադառնալուց հետո նա ճանաչվեց, որպես ուժեղ ռակետկա և հիանալի կրիկետ խաղացող։ Նա և ուժեղ հարվածող էր և հրաշալի պաշտպան։
Գործարար
Ալեքսանդր Աբգարի հայրը՝ մահացել է 1863 թվականի մայիսի 16-ին, 85 տարեկան հասակում։ Ալեքսանդրը երեք ավագ եղբայրների՝ Ապկարայի, Սեթի և Թոմասի մահից հետո դարձավ ընտանեկան ձեռնարկության ղեկավար։
Աբգարը շարունակեց ընտանեկան առևտրի բիզնեսը՝ ապրելով իրենց տանը՝ Ռասելի փողոցում, որտեղ նա շատ մարդկանց էր հյուրընկալում։
Շենքը գտնվում է Ռասել 11 հասցեում։ Երկար տարիներ Ապկարը Կալկաթայում Սիամի հյուպատոսն էր։ 1903 թվականին նա Բենգալի առևտրաարդյունաբերական պալատի փոխնախագահն էր, իսկ 1904 թվականից մինչև 1907 թվականը՝ նախագահը։
1900 թվականից մինչև 1909 թվականներին նա ներկայացնում էր Առևտրի պալատը՝ Փոխկենտրոնական օրենսդրական խորհրդում, Բենգալի օրենսդիր խորհրդում և նավահանգստում։ 1903 թվականին նրան նշանակեցին Հնդկաստանի աստղ, իսկ այդ տարի ավելի ուշ Դելիում գտնվող «Royal Durbar»-ում ասպետ է կոչվել ։
Ձիասպորտ
Աբգարին էր պատկանում Ավստրալի ձիաբուծարանների ֆերման՝ ներկայացնելով արագավազ ձիեր։ Նա ամռանը իր ձիերը պահում էր Բանգալոր քաղաքում, որտեղ համեմատաբար զով էր, և կյանքի հետագա տարիները, շոգ եղանակի մեծ մասը անցկացնում էր այնտեղ։
Որոշ ժամանակ նա «Calcutta Turf Club»-ի նախագահն էր։ Դրանից հետո նա պատվավոր կառավարիչ էր։ Նա մեծ դեր խաղաց ակումբի մրցարշավում կանգնեցված նոր տերություն ունենալու համար, որը մոդելավորվել է «Longchamp Racecourse Grandstand»-ի վրա։ Տրիբունաները կառուցվել են 1905 թվականից մինչև 1907 թվականները, իսկ անդամակցությունը բացվել է հասարակության համար։
Աբգարը մահացավ Բանգալորում 1913 թվականի ապրիլի 17-ին, 62 տարեկան հասակում։ Նա ամուսնացած չէր և նրան հաջորդեց բժշկի զարմիկը։
Աղբյուրներ
Կատեգորիա:Հնդկահայ գործարարներ
Մոզես տատ
Մոզես տատ (Grandma Moses, իսկական անունը՝ Աննա Մարի Մոզես, ծննդյան ազգանունը՝ Ռոբերտսոն (Anna Mary Robertson Moses, ), ամերիկացի սիրողական նկարիչ, ամերիկյան գեղանկարչական պրիմիտիվիզմի հիմնական ներկայացուցիչներից մեկը)։ Մոզեսի անունով կոչվել է խառնարան Վեներա մոլորակի վրա։
Կենսագրություն
Աննա Մարի Ռոբերտսոնը ծնվել է 1860 թվականի սեպտեմբերի 7-ին Նյու Յորք նահանգի Վաշինգտոն շրջանում։ Տասներկու տարեկանում սկսել է աշխատել հարուստ ընտանիքներում՝ շարունակելով այդ աշխատանքը տասնհինգ տարի ։ Վաղ մանկությունից սիրել նկարել սակայն կյանքի մեծ մասն անցկացրել է Նյու Յորք նահանգում գտնվող ագարակում՝ լինելով ագարակատիրոջ կին։ Ամուսնու՝ Թոմաս Սալմոն Մոզեսի հետ, որը վարձու աշխատող էր, ծանոթացել է քսանյոթ տարեկանում։ Սկզբում նրանք աշխատել են տարբեր ֆերմաներում, հետո գնել են իրենց սեփականը ։ Ունեցել է հինգ երեխա։ Չափահաս տարիքում նա զբաղել է ասեղնագործությամբ, սակայն  մոտ 70 տարեկան հասակում հոդաբորբի պատճառով  չի կարողացել  զբաղվել դրանով։ 1927 թվականին ամուսնու մահից հետո Աննա Մոզեսը նորից սկսել է նկարել։ Սկզբում որդին նրան օգնել է վարել ֆերմայի գործերը, իսկ 1936 թվականին Աննա Մոզեսը տեղափոխվել է դստեր տուն ։
1938 թվականին նյույորքյան կոլեկցիոները նկատել է Աննա Մոզեսի նկարը, որը ցուցադրված էր Հուզիկ Ֆոլլս (Hoosick Falls) քաղաքում գտնվող դեղատան պատուհանին, որտեղ նա բնակվում էր։ Մեկ տարվա ընթացքում Մոզեսի նկարները սկսել են հայտնվել Նյու Յորքի Սենտ-Էթիենի պատկերասրահում և գրավել կոլեկցիոներների և արվեստասերների մեծ ուշադրությունը։ 1940-ական թվականներին Մոզեսի աշխատանքների ցուցահանդեսներ են անցկացվել եվրոպական շատ երկրներում և Ճապոնիայում։ 1941 թվականին նա ստացել է Նյու Յորքի նահանգի պետական  մրցանակ, 1949 թվականին ԱՄՆ-ի նախագահ Հարի Թրումանը նրան անձամբ հանձնել է Կանանց ազգային ամերիկյան մամուլի ակումբի մրցանակը։ 1952 թվականին լույս է տեսել Աննա Մոզեսի ինքնակենսագրությունը։  1960 թվականին, երբ նշվել է Աննա Մոզեսի ծննդյան հարյուրամյակը, նրա լուսանկարը, որը նկարել է հայտնի լուսանկարիչ Կապա Կորնելը, տեղ է գտել «Լայֆ» ամսագրի շապիկին։
Մոզես տատի ստեղծագործությունում պատկերված են գյուղական բնապատկերներ և կենցաղային տեսարաններ, հաճախ դրանք բազմաֆիգուր են և նման են մանկական նկարների։ Մոզես տատը նախընտրել է ձմեռային տեսարաններ, ամառայիններն ավելի քիչ է նկարել։ Նրա ձմեռային նկարները հիշեցնում են Պիտեր Բրեյգել Ավագի հայտնի գործերից մի քանիսը, չնայած նա երբեք չէր տեսել նրա կտավները ։ Մովզես տատը բեղմնավոր նկարիչ էր․ երեք տասնամյակի ընթացքում նա ստեղծել է ավելի քան 1500 նկար ։ Սկզբում յուրաքանչյուր նկար, կախված չափից, վաճառվել է 3-5 դոլարով։ Երբ նկարչի համբավը տարածվել է, աշխատանքի գինը բարձրացել է 8000 դոլարից մինչև 10,000 դոլար ։
Մոզեսի ամառային բնապատկերներից մեկը՝ «Հին գունագեղ տունը, 1862» (1942 թվականի գործ), որը ստեղծվելուց հետո հեղինակից գնվել է 10 ԱՄՆ դոլարով, 2004 թվականին Մեմֆիսում կայացած աճուրդում վաճառվել է60 000 դոլարով ։
Աննա Մերի Մոզեսը մտերիմ է եղել ամերիկացի հայտնի նկարիչ Նորման Ռոքվելի հետ։ Մոզես  տատը նկարված է  Ռոքվելի  «Վերադարձ  տուն» նկարի ձախ  կողմում։ Այդ նկարը տպագրվել է The Saturday Evening Post ամսագրի շապիկին 1948 թվականի դեկտեմբերի 25-ին  ։
Աննա Մոզեսի նկարները ներկայում պահվում են տարբեր թանգարաններում, այդ թվում՝ Բենինգթոնի թանգարան (Բենինգթոն, Վերմոնտ, ներառում է Մոզեսի աշխատանքների ամենամեծ հավաքածուն), Բրուքլինի թանգարան  (Նյու Յորք) , Ֆիջի արվեստի թանգարան (Դավենպորտ, Այովա) , Հիրշհորն թանգարան և քանդակների այգի (Վաշինգտոն ԿՇ , Լորեն Ռոջերսի արվեստի թանգարան (Լորել, Միսիսիպի) , Մետրոպոլիտեն թանգարան (Նյու Յորք) , Կանացի արվեստի ազգային թանգարան (Վաշինգտոն) , Ֆիլիպս հավաքածու (Վաշինգտոն) , Սմիթսոնյան ամերիկյան արվեստի թանգարան , Այովայի համալսարանի արվեստի թանգարան ։
Արտաքին հղումներ
Կատեգորիա:Ամերիկացի նկարիչներ Կատեգորիա:19-րդ դարի ամերիկացի նկարիչներ
Միլադի աշտարակ
Միլադի աշտարակ , հայտնի է նաև Թեհրանի աշտարակ անվամբ, բազմակի նշանակության աշտարակ է Թեհրանում։ 6-րդ ամենաերկար աշտարակն է և 24-րդն՝ աշխարհում ։
Գտնվում է Քարբ քաղաքի և Գիշա հատվածի միջև, ընդհանուր բարձրությունը՝ գետնից մինչև ալեհավաքի գագաթ կազմում է 435 մետր ։ Թեհրանի Միջազգային առևտրի ու համաձայնագրի կենտրոնի մասն է կազմում, որը նաև ներառում է հինգաստղանի հյուրանոց, համաձայնագրի կենտրոն, համաշխարհային առևտրի կենտրոն ու ՏՏ այգի  ։
Կառուցում
Աշտարակի կառուցումը սկսվել է 1997 թվականին և ավարտին հասել 11 տարի անց։ Այդժամ այն համարվում էր աշխարհում հեռահաղորդակցության չորրորդ ազատ կանգուն աշտարակը ։ Բացումը եղավ 2008 թվականին։ Ոմանց կարծիքով՝ Միլադի աշտարակի կառուցումը սկսվել է 2000 թվականից առաջ և ավարտվել 2008 թվականին  ։ Նախագծի ղեկավարն է իրանցի ճարտարապետ Մոհամադ Ռեզա Հաֆեզին, գլխավոր կառուցողն է «Բոլանդ Փայե» ընկերությունը, իսկ հիմնական հաճախորդն ու ներդրողը՝ «Յադման Զադե» ընկերությունը՝ Թեհրանի քաղաքապետարանի մի ներկայացուցիչ ։ Աշտարակի հանդիսավոր բացումը տեղի է ունեցել 2009 թվականի փետրվարի 20-ին՝ Թեհրանի 55-րդ քաղաքապետ Մոհամադ Բաղեր Ղալիբաֆի ու Թեհրանի քաղաքային խորհրդի անդամների մասնակցությամբ։ Այս իրադարձությունը լուսաբանել են ավելի քան 250 տեղացի ու օտարերկրյա լրագրող։
Կառուցվածք և առանձնահատկություններ
Միլադի աշտարակն ամենաբարձր աշտարակն է Իրանում և հեռահաղորդակցության վեցերորդ ամենաբարձր աշտարակն՝ աշխարհում։ Բաղկացած է հինգ հիմնական մասերից՝ ներառյալ հիմքը, ընդունարանի կառույցը, լիսեռը, գլխամասային կառույցն ու ալեհավաքի կայմը։ Ընդունարանի կառույցը բաղկացած է վեց հարկերից։ Առաջին երեք հարկերը բաղկացած են 63 առևտրային միավորներից, 11 ռեստորանային բակերից, սրճարանից և առևտրային ապրանքների ցուցասրահներից, որը մոտավորապես 260 ք.մ. տարածք է կազմում ։ Ստորգետնյա առաջին և երկրորդ հարկերում են գտնում տեղակայման բաժիններն ու տվյալների կենտրոնը։ Առաջին հարկով կարելի է հասնել պահակատնակ։
Լիսեռը, որը կոնկրետ կառույց է, ունի 315 մ. բարձրություն։ Վեց վերելակ՝ վայրկյանում 7 մետր արագությամբ, այցելուներին հասցնում են աշտարակի վերնամաս։ Վերջինս մետաղյա կառույց է, կշռում է մոտավորապես 25000 տոննա և բաղկացած է 12 հարկից։ Վերին հարկերում գործում են հանրային արվեստի թանգարան, սրճարան, պտտվող ռեստորան, բարձրակարգ ռեստորան, հեղահաղորդակցության ու մեխանիկական հարկեր, կրակից թաքնվելու ապաստարաններ, փակօթյա ու բացօթյա դիտման հարթակ և երկնային գմբեթ ։ Քառաստիճան ալեհավաքի կայմի երկարությունը կազմում է մոտավորապես 120 մետր։ Միլադի աշտարակն ութանկյուն հիմք ունի, որը խորհրդանշում է պարսկական ճարտարապետությունը ։
Արտաքին հղումներ
Կատեգորիա:Թեհրանի աշտարակներ Կատեգորիա:Հեռուստաաշտարակներ
Նարեկ Բավեյան
Նարեկ Բավեյան, հայ երգիչ, երգահան և դերասան։ Հայտի է դարձել «Դոմինո» սիթքոմից, որտեղ նկարահանվել է Նորիկի դերում։ 2015 թվականի փետրվարի 5-ին եղել է «Սպիտակ անկյուն» հաղորդման հյուրը, 2014 թվականի հոկտեմբերի 5-ին՝ «Բարտեր» հաղորդման հյուրը։ 2014-2015 թվականներին խաղացել է «Սիրո կամուրջ» մյուզիքլում ։
Տեսահոլովակներ
Երգեր
Արտաքին հղումներ
Կատեգորիա:Հայ երգիչներ Կատեգորիա:Հայ դերասաններ Կատեգորիա:Հայ երգահաններ
Ջուլիանա Հաֆ
Ջուլիանա Հաֆ (Julianne Alexandra Hough, ), ամերիկացի պարուհի, խորեոգրաֆ, երգչուհի, դերասանուհի։
Կենսագրություն
Ջուլիանան ծնվել է Յուտա նահանգի Սոլթ Լեյք Սիթի արվարձանում գտնվող Օրեմ փոքրիկ քաղաքում։ Ունի եղբայր՝ Դերեկը և երեք քույր` Շերի, Մերեբեթ և Քեթրին։
Որոշ ժամանակ ապրել է Լոնդոնում, որից հետո վերադարձել է ԱՄՆ, որտեղ մեկ տարի շարունակ մոր հետ ապրել է Լաս Վեգասում, ապա վերադարձել է Յուտա՝ հոր մոտ։ Որոշ ժամանակ անց տեղափոխվել է Լոս Անջելես։
Դերասանական կարիերա
Դերասանուհու կարիերան սկսել է 2001 թվականին՝ նկարահանվելով «Հարի Փոթերը և Փիլիսոփայական քարը» ֆիլմում։
Պարային կարիերա
Տասնհինգ տարեկանում դարձել է ամենաերիտասարդ պարողը, որը Մեծ Բրիտանիայի Blackpool Dance Festival-ի լատինոամերիկյան պարային մրցույթի երկու կատեգորիաներում՝ «Պատանեկան» և «Երիտասարդական», հաղթել է։
2008 թվականի նոյեմբերի 20-ին հայտարարել էր, որ մոտ ապագայում չի վերադառնա «Աստղերի հետ պարեր»-ին մասնակցելու և իր ժամանակը կնվիրի երաժշտական կարիերային ։
2019 թվականից ամերիկյան հայտնի «America’s Got Talent» տաղանդների շոուի դատավորներից մեկն է։
Երաժշտական կարիերա
2008 թվականին երգչուհու թողարկված «Season of Season: The Julianne Hough Holiday Collection» առաջնաելույթային ալբոմը հայտնվել է Billboard 200 չարթի 3-րդ հորիզոնականում ։
2009 թվականի հունվարի 15-ին Վիսկոնսին նահանգի Գրին Բեյ քաղաքում տեղի է ունեցել առաջին մենահամերգը։
Անձնական կյանք
2017 թվականի հուլիսի 8-ից Ջուլիանան ամուսնացած է հոկեյիստ Բրուքս Լայքի հետ, որի հետ հանդիպում էր իրենց հարսանիքից 3 տարի առաջ ։
Արտաքին հղումներ
Կատեգորիա:Հուլիսի 20 ծնունդներ Կատեգորիա:1988 ծնունդներ Կատեգորիա:Ամերիկացի պարուհիներ Կատեգորիա:Ամերիկացի խորեոգրաֆներ Կատեգորիա:Ամերիկացի երգիչներ Կատեգորիա:21-րդ դարի երգիչներ և երգչուհիներ Կատեգորիա:Ամերիկացի դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:21-րդ դարի դերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:21-րդ դարի ամերիկացի երգիչներ
Սիմոն Գոյունյան
Սիմոն Գոյունյան (Խարբերդ, Խարբերդի նահանգ - 1915, Մուշ), հայ դեղագործ։
Առաջին համաշխարհային պատերազմի ժամանակ՝ 1914 թվականին, զորակոչվել է օսմանյան զորաբանակ ու ծառայել որպես զինվորական դեղագործ։ Սպանվել է 1915 թվականին Մուշ քաղաքի Խոփ (Քոբ) լեռան վրա։
Աղբյուրներ
Կատեգորիա:Հայ դեղագործներ Կատեգորիա:Հայոց ցեղասպանության զոհեր
Պողոս Ասլանյան
Պողոս Ասլանյան (Ադըյաման ), հայ բժիշկ։
Կենսագրություն
Ծնվել է Ադիյամանում։ Ուսանել է բժշկական վարժարանի Ե կարգում (5-րդ կուրսում)։
Սպանվել է կամ մահացել հիվանդությունից՝ մոտ 22 տարեկանում։
Գրականություն
Հայ բժշկութեան տուած զոհերը, ցուցակագրուած վաւերական փաստերով, Կ. Պոլիս, 1919։
Աղբյուրներ
Կատեգորիա:Հայ բժիշկներ
Ասուպներ
Մութ, անամպ գիշերներին երկինքը երբեմն հատում են հանկարծակի բռնկող, վառ լուսաշերտեր։ Դրանք ասուպներն են՝ տիեզերական տարածությունից Երկրի մթնոլորտ ներթափանցող քարե մարմիններ և փոշու մասնիկներ, որոնք օդի հետ շփումից շիկանում ու այրվում են։ Եթե քարաբեկորները բավականաչափ խոշոր են և հասնում են Երկրի մակերևույթին, դրանք կոչվում են երկնաքարեր։
Ասուպներին հաճախ անվանում են ընկնող աստղեր, սակայն իրականում դրանք բոլորովին էլ աստղեր չեն։ Այլ ընդամենը այրվող մարմիններ, ինչի արդյունքում մենք երկնքում տեսնում ենք վառ բռնկումներ։
Գրականություն
Հայկական մանկական հանրագիտարան
Կատեգորիա:Ասուպային հոսքեր
Գալիանո Ատեռնո
Գալիանո Ատեռնո (Gagliano Aterno), կոմունա Իտալիայում, գտնվում է Աբրուցո մարզի Լ'Աքվիլա գավառում ։
Բնակչությունը կազմում է 316 մարդ (2008 թվականի տվյալներով)։ Խտությունը՝ 9 մարդ/կմ²։ Տարածքը՝ 33 կմ²։ Էլեկտրոնային փոստ՝ 67020։ Հեռախոսային կոդ՝ 0864։ Բնակավայրի հովանավորն է սուրբ Մարտինոն։
Ժողովրդագրություն
'''Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Վիլիե (Արդենների գավառ)
Վիլիե (Williers), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2014 թվականի դրությամբ կազմում է 48 մարդ, բնակչության խտությունը` 21.24 մարդ/կմ²։ Բնակավայրը զբաղեցնում է 2.26 կմ² տարածք։
Աշխարհագրություն
Գտնվում է Փարիզ քաղաքից 240 կմ հյուսիս-արևելք, Շալոն ան Շամպայն քաղաքից 105 կմ հյուսիս-արևելք, Շառլվիլ Մեզիեր քաղաքից 45 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 32 աշխատունակ (15-64 տարեկան) բնակիչ, որոնցից ակտիվ էին 20-ը, իսկ ոչ ակտիվները` 12։ Ակտիվության ցուցանիշը կազմում է 62,5 %։ 20 աշխատունակ մարդկանցից աշխատել է 20 անձ (12 տղամարդ և 8 կին)։ Գործազուրկ են եղել 0 անձ (0 տղամարդ և 0 կին)։ 12 անաշխատունակներից 5-ը եղել են աշակերտներ կամ ուսանողներ, 2-ը` թոշակառուներ, իսկ 5-ը չեն աշխատել տարբեր պատճառներով ։
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Զբոսաշրջության համաշխարհային օր
1980 թվականից սկսած Միավորված ազգերի կազմակերպության Համաշխարհային զբոսաշրջային կազմակերպությունը սեպտեմբերի 27-ը նշում է որպես Զբոսաշրջության համաշխարհային օր։ Զբոսաշրջության համաշխարհային օրը նշելու համար ընտրվել է այդ ամսաթիվը, քանի որ 1970 թվականին հենց այդ օրն է ընդունվել ՀԶԿ կանոնադրությունը։ ՀԶԿ կանոնադրության ընդունումը համարվում է համաշխարհային զբոսաշրջության զարգացման կարևորագույն փուլը։ Այդ օրվա նպատակն է միջազգային հանրության իրազեկությունը բարձրացնել զբոսաշրջության դերի վերաբերյալ և ցույց տալ, թե ինչպես է այն ազդում համաշխարհային սոցիալ, մշակութային, քաղաքական և տնտեսական արժեքների վրա։ 2017 թվականին օրվա կարգախոսն էր «Կայուն զբոսաշրջությունը»։ 2018 թվականի կարգախոսն էր «Զբոսաշրջությունը և թվային փոխակերպումները»։ 1997 թվականի հոկտեմբերին Թուրքիայի Ստամբուլ քաղաքում կայացած ՀԶԿ տասներորդ համագումարի ժամանակ ՀԶԿ Գլխավոր Ասամբլեան որոշեց յուրաքանչյուր տարի նշանակել հյուրընկալ երկիր Զբոսաշրջության համաշխարհային օրը պատշաճ տոնելու համար։ 2003 թվականի հոկտեմբերին կազմակերպության Պեկինում կայացած 15-րդ համագումարի ժամանակ Ասամբլեան որոշեց Զբոսաշրջության համաշխարհային օրը նշել հետևյալ աշխարհագրական հերթականությամբ՝ 2006 թվականին Եվրոպայում, 2007 թվականին Հարավային Ասիայում, 2008 թվականին Ամերիկաներում, 2009 թվականին Աֆրիկայում և 2011 թվականին Միջին Արևելքում։ Սեպտեմբերի 27-ը Զբոսաշրջության համաշխարհային օր հռչակելու առաջարկը արել է նիգերացի Իգնատիուս Ամադուվա Ատիգբին։ 2009 թվականին նա պաշտոնապես ճանաչվեց այդ ներդրման համար։ Զբոսաշրջության համաշխարհային օրվա գույնը կապույտն է։
Արտաքին հղումներ
Կատեգորիա:Զբոսաշրջություն Կատեգորիա:ՄԱԿ-ի միջազգային օրեր
Վարդան Ասլանյան Քահանա
Վարդան Ասլանյան Քահանա(1863, Սեբաստիայի նահանգ, Սե­բաս­տի­ա­յի գա­վա­ռ, Ակն գավառակ, Բինկյան ավան - 1915, Խարբերդ), հայ բժիշկ, մշակութային գործիչ։
Կենսագրություն
Վարդան Ասլանյան Քահանան ծնվել է 1863 թվականին, Սեբաստիայի նահանգի Սե­բաս­տի­ա­յի գա­վա­ռի Ակն գավառակի Բինկյան ավանում։ Նախնական կրթությունն ստացել է ծննդավայրում։ Այնուհետև Կ. Պոլ­սում 3 տարի դեղագործություն է ուսանել։ 1884 թվականին Կ. Պոլսում գրատուն է հիմնել։ 1889 թվականին շրջագայել է Եվրոպայում և Փարիզի արվեստահանդեսը այցելել։ Կ. Պոլսում հիմնադրել է հյուսվածքեղենի գործարան, որի համար պատվոնշան է ստացել։ 1892-1897 թվականներին Բինկյանում ուսուցչությամբ է զբաղվել։ 1897 թվականին քահանա է ձեռնադրվել։ 1897-1909 թվականներին պաշտոնավարել է Սեբաստիայի գավառի Տիվրիկի գավառակի Զմառա ավանում։ Այնուհետև պաշտոնավարել է Խարբերդի սբ. Կարապետ թաղի քարոզիչ քահանա։ Միաժամանակ, աշ­խար­հագ­րու­թյուն և կրոն է դասավանդել Թլկատինցու դպրոցում և աղջկանց Սմբատյան ճեմարանում։ Պատմաբանասիրական, կրոնա-բարոյական և այլ բնույթի հոդվածներով աշխատակցել է «Հայ­րե­նիք», «Արե­ւելք», «Բիւ­զան­դի­ոն» (Կ. Պոլիս) և «Արե­ւե­լե­ան մա­մուլ» (Զմյուռնիա [Իզմիր]) օրաթերթերին։ Հրատարակել է Հին և Նոր Ուխտի դասագրքեր, պատմական անտիպ երկեր։
1915 թվականի սարսափի օրերին իբրև հեղափոխական դեմք, բանտարկվել է Խարբերդի բանտում, եղել Թլկատենցու խցակիցը և երկու գործ գրել։ 1915 թվականին Խարբերդի բանտում նահատակվել է ուրիշ հայ մտավորականների և հոգևորականների հետ միասին՝ շենքի հրկիզումով՝ 52 տարեկանում։
Ֆերդինանդո I Մեդիչի
Ֆերդինանդո I Մեդիչի, (Ferdinando I de' Medici, ), 1587-1609 թվականներին Ֆերդինանդո I Մեդիչին եղել է Տոսկանայի մեծ դուքս, զգալիորեն բարձրացրել է Մեդիչի ընտանիքի հեղինակությունը և ազդեցությունը Իտալիայում և նրա սահմաներից դուրս։
Կենսագրություն
Լինելով դուքս Կոզիմո Մեդիչիի և Էլեոնորա Տոլեդացու կրտսեր որդին, Ֆերդինադոն դուքսական գահի ժառանգորդի թեկնածու չէր և արդեն 14 տարեկանում առանց կուսակրոնություն ընդունելու ստացել էր կարդինալի տիտղոս (աշխարհիկ կարդինալ) ։ Նա անցակացնելով երիտասարդությունը Հռոմում` իր կառուցած Մեդիչիների վիլլայում իտալական հնություններ էր հավաքում, երբ իր` ժողովրդի կողմից ոչ այդքան ընդունված եղբոր` Ֆրանչեսկոյի մահը նրան դարձրեց ողջ Տոսկանայի ժառանգորդը։ Ըստ գիտական ​​հետազոտության Ֆրանչեսկոն թունավորված է եղել մկնդեղով, ամենայն հավանականությամբ Ֆերդինանդոյի կողմից ։ Տոսկանական գահ բարձրանալով նա միաժամանակ մնացել է կարդինալ, սակայն երբ 1589 թվականին ամուսնացել է Եկատերինա Մեդիչիի թոռան` Քրիստինա Լոթարինգացու հետ Հռոմի պապի թույլտվությամբ հրաժարվել է տիտղոսից։
Ֆերդինանդոյի ճիշտ արտաքին քաղաքականությունը նպաստել է Տոսկանայի տնտեսական աճին և ֆինանսական ամրապնդմանը։ Նա իր հարստությունը ծախսում էր կշռադատված` առաջնահերթությունը տալով երկրի արևելքում գտնող ճահճային տարածքների չորացմանը և հետամնաց Լիվորնոն միջերկրածովային նշանակալի առևտրական նավահանգիստ դարձնելուն։ Արվեստի մեջ Ֆերդինանդոն առանձնացնում էր երաժշտությունը և զարմանալի չէ, որ պատմության առաջին օպերաները ցուցադրվել են նրա պալատում։
Ընտանիք
Ֆերդինանդո I Մեդչիի և Քրիստինա Լոթարինգացու ընտանիքում ծնվել են հինգ որդի և չորս դուստր։
Ստրելիցա (Սուխոնայի վտակ)
Ստրելիցա (Стрелица), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սուխոնա գետի ձախ ափում՝ 388 կմ հեռավորության վրա։ Գետի երկարությունը 57 կմ է։ Գետը հոսում է Խարովսկի գյուղի ծայրում, հոսում է Պրիսուխոնսկի տարածքում։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Ալտու Արագուայայի գավառ
Ալտու Արագուայայի գավառ (Microrregião do Alto Araguaia), գավառ Բրազիլիայում՝ Մատու Գրոսու նահանգի կազմում։ Այդ նահանգի հարավարևմտյան տարածաշրջանի բաղկացուցիչ մասն է։ Զբաղեցնում է 10 679,076 քառակուսի կիլոմետր տարածք։ Բնակչության թվաքանակը 2010 թվականի տվյալներով եղել է 34 066, բնակչության խտությունը՝ 3,19 մարդ/կմ²։
Գավառի կազմում ներառված են հետևյալ համայնքները.
Կատեգորիա:Բրազիլիայի գավառներ Կատեգորիա:Մատու Գրոսու նահանգի գավառներ
Չառլին և շոկոլադի գործարանը
Չառլին և շոկոլադի գործարանը (Charlie and the Chocolate Factory), Թիմ Բարթոնի գեղարվեստական ֆիլմը «Սուրբծննդյան հեքիաթներ հոգևոր արժեքների մասին» շարքից։ Ֆիլմը Ռոալդ Դալի համանուն պատմության երկրորդ էկրանավորումն է (առաջինը՝ «Վիլլի Վոնկը և շոկոլադի գործարանը», 1971)։ Պատմության մոտիվներով ստեղծվել է նաև համանուն համակարգչային խաղ։
Ֆիլմի պրեմիերան տեղի է ունեցել 2005 թվականի հուլիսի 15-ին։ Ֆիլմի թեգլայնն էր «Պատրաստվեք արկածների շոկոլադային համին»։ «Տեղեկատվության օրենքից» հետո ֆիլմը ստացավ 6+ գնատահականը (այսինքն 6 տարեկանից բարձր հանդիսատեսի համար)։
Սյուժե
Ֆիլմի գլխավոր հերոսը Չարլի Բակետն էր՝ աղքատ ընտանիքից մի տղա, ով ապրում էր փոքրիկ տնակում՝ ծնողների, երկու պապիկների և երկու տատիկների հետ, ովքեր գամված էին անկողնուն։ Չառլիի հայրիկին, ով աշխատում էր ատամի մածուկի գործարանում, հեռացնում են աշխատանքից և ընտանիքը հայտնվում է ծայրահեղ ծանր վիճակում։ Նույն քաղաքում է գտնվում Վիիլի Վոնկայի շոկոլադի գործարանը, որտեղ նախկինում աշխատաել է Չարլիի պապիկը՝ Ջո Բակետը։ Երբ մրցակիցները գողանում են Վիլլի Վոնկայի շոկոլադի գաղտնիքը, նա աշխատանքից հեռացնում է բոլոր աշխատակիցներին։
Դրանից հետո, ոչ ոք չտեսավ մարդկանց մտնելը կամ դուրս գալը գործարանից։ Միայն բեռատարներն էին դուրս գալիս գործարանից, որոնք տանում էին շոկոլադե սալիկներով արկղեր։ Եվ ահա մի օր Վոնկան հինգ ոսկեգույն տոմսեր դրեց հինգ շոկոլադե սալիկների մեջ և հայտարարեց մրցույթ. այն հինգ երեխաները, ովքեր կգտնեն հինգ տոմսերը կստանան հնարավորություն շրջել գործարանով, իսկ նրանցից մեկը կստանա գաղտնի, գլխավոր մրցանակը։
Չորս տոմսերը հեշտությամբ գտնվում են. ագահ ու շատակեր Օգուստոս Գլուփը Դյուսելդորֆից, կամակոր Վերուկան Լոնդոնից, մրցակցող և պարծենկոտ Վիոլետ Բյուրեգրադը Ատլանտիայից, և ագրեսիվ Մայք Թիվենը Դեմբերից։ Չառլին հուսով էր, որ նա կգտնի տոմսը։ Բայց նա շանսերը շատ քիչ էին, քանի որ գումար չուներ։ Նա ամբողջովին հուսալքվեց, երբ իմացավ որ վերջին տոմսը գտել են Ռուսաստանում։ Փողոցում փող գտնելով Չառլին ցանկանում էր ուղղակի մի շոկոլադե սալիկ վայելել, երբ լուրեր հայտնվեցին վերջին տոմսի կեղծ լինելու մասին։ Չառլին գտնում է վերջին տոմսը իր գնած շոկոլադե սալիկում։ Խանութի հաճախորդները առաջարկում են նրան վաճառել տոմսը, բայց խանութպանին լսելով, Չառլին վերցնում է տոմսը և վազում տուն։
Պապիկ Ջոն առաջարկում է ուղեկցել Չառլիին, բայց Չառլին պատմում է նրան առաջարկած գումարի և տոմսը վաճառելու իր մտադրությունների մասին։ Պապիկ Ջորջը համոզում է Չառլիին, որ տոմսը ավելի կարևոր է, քան գումարը, և Չառլին պահում է տոմսը։
Այցելության ընթացքում Չառլիի մրցակիցները մեկը մյուսի հետևից դուրս են մնում մրցակցությունից։ Առաջինը իր ագահության պատճառով տուժում է Ավգուստ Գլուպը։ Երկրորդը Վիոլետտան էր, ով ծամելով 3 ուտեստներից պատրաստված մաստակ, դառնում է կլոր և կապույտ, ինչպես հապալասը։ Հաջորդը Վերնուխա Սոլն էր. նա ընկնում է աղբատար խողովակի մեջ, երբ փորձում է վերցնել ընկույզների արտադրամասում աշխատող սկյուռերից մեկին։ Վերջինը Մայկ Տիվն էր, ում մարմինը հեռուստաշոկոլադային արտադրամասում զգալիորեն փոքրացավ։ Արդյունքում, երեխաներից միայն մնում է Չառլին, ով ի տարբերություն մյուսների, չէր չարաշահում հյուրասիրությունը ու հյուրընկալությունը։ Դրա համար պարոն Վոնկան նրան հաղթող է հայտարարում և որպես նվեր նրան է թողնում հենց շոկոլադի գործարանը։ Բայց գործարանը կմնար Չառլիին, միայն եթե նա թողներ իր ընտանիքին։ Չառլին մերժում է նրան։
Որոշ ժամանակ անց Վիլլի Վոնկան ու Չառլին կրկին հանդիպում են։ Նրանք գնում են Վիլլի հոր՝ Ուիլբր Վոնկայի մոտ։ Պարզվում է, որ Ուիլբրը քաղաքի հայտնի ատամնաբույժերից է, ով թշնամաբար է վերաբերվում քաղցրավենիքին (քանի որ, ինչպես հայտնի է շատ քացրավենիքից ատամները վնասվում են) և Վիլին ոչ մի անգամ շոկոլադ չի կերել մինչև տնից փախնելը։ Այդ ամբողջ ընթացքում Վիլլիի հայրը փնտրել է նրան, հավաքելով այն բոլոր թերթերը, որտեղ թեկուզ թեթևակիորեն խոսվում է իր որդու մասին։
Վիլլին Չառլիին կրկին առաջարկում է գործաարանը, համաձայնվելով վերջինիս պայմաններին։ Չառլիի տունը արդեն գտնվում էր գործարանի տարածքում, պարոն Բակետը վերադառնում է իր աշխատանքին, իսկ Վիլլի Վոնկան վերջապես ընտանիք է ձեռք բերում։
Արտաքին հղումներ
Կատեգորիա:2005 ֆիլմեր Կատեգորիա:Ամերիկյան կինոկատակերգություններ Կատեգորիա:Ամերիկյան ֆանտաստիկ ֆիլմեր Կատեգորիա:Անգլերեն ֆիլմեր Կատեգորիա:Թիմ Բարթոնի ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Warner Bros. ֆիլմեր Կատեգորիա:Բրիտանական ֆիլմեր Կատեգորիա:Լոնդոնում նկարահանված ֆիլմեր Կատեգորիա:Տորոնտոյում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Pinewood Studios-ում նկարահանված ֆիլմեր Կատեգորիա:Բրիտանական վեպերի էկրանավորումներ Կատեգորիա:Ամերիկյան ֆենտեզի կինոկատակերգություններ Կատեգորիա:Ամերիկյան ռիմեյք ֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Բրիտանական կինոկատակերգություններ Կատեգորիա:Բրիտանական ֆենտեզի ֆիլմեր Կատեգորիա:Ամերիկյան ընտանեկան ֆիլմեր Կատեգորիա:IMAX ֆիլմեր Կատեգորիա:Ամերիկյան արկածային ֆիլմեր Կատեգորիա:2000-ականների կինոկատակերգություններ Կատեգորիա:Բրիտանական ընտանեկան ֆիլմեր Կատեգորիա:2000-ականների արկածային ֆիլմեր Կատեգորիա:Ավստրալիական ֆենտեզի ֆիլմեր Կատեգորիա:Ամերիկյան երաժշտական ֆիլմեր Կատեգորիա:Բրիտանական երաժշտական ֆիլմեր Կատեգորիա:Բրիտանական արկածային ֆիլմեր Կատեգորիա:Ֆիլմերի երաժշտություն ըստ Դենի Էլֆմանի
Աշոտ Հարությունյան (պատմաբան)
Աշոտ Հովսեփի Հարությունյան, հայ պատմաբան։ Պատմական գիտությունների դոկտոր (1968), ՀԽՍՀ գիտության վաստակավոր գործիչ (1974), ԽՄԿԿ անդամ (1937) ։ Գնդապետ։
Գիտական ուսումնասիրությունները
Գնդապետ, ռազմական պատմաբան Աշոտ Հարությունյանի գիտական ուսումնասիրությունները հիմնականում վերաբերվել են XX դարի առաջին տասնամյակների հայկական ռազմական պատմության, ինչպես նաև երկու աշխարհամարտերում հայերի մասնակցությանը։
Ուսումնասիրությունները հիմնականում նվիրված են Առաջին համաշխարհային պատերազմի պատմությանը, թուրքական արշավանքին (1918) Անդրկովկաս։ «Կովկասյան ռազմաճակատ, 1914-1917» (1971, ռուսերեն) աշխատության մեջ վերլուծել է ռազմական գործողությունների ընթացքը Կովկասյան ճակատում պատերազմի սկզբից մինչև 1915 թվականի Երզնկայի զինադադարը, լուսաբանել հայ կամավորական գնդերի կազմավորման պատմությունը, տվել ճիշտ գնահատական կամավորական շարժմանը։ «Թուրքական ինտերվենցիան Անդրկովկաս 1918 թ. և ինքնապաշտպանական մարտերը» (1984) գրքում ցույց է տվել Թուրքիայի զավթողական նկրտումները Անդրկովկասի նկատմամբ, բացահայտել 1918 թվականի մայիսին Սարդարապատի, Բաշ Ապարանի, Ղարաքիլիսայի ճակատամարտերում հայ ժողովրդի տարած հաղթանակի բացառիկ նշանակությունը ։
Ունի նաև Երկրորդ աշխարհամարտին հայերի, մասնավորապես՝ հայկական ազգային դիվիզիաների մասնակցությանը, ինչպես նաև առանձին նշանավոր հայ ռազմական գործիչներին (զորավար Անդրանիկ Օզանյան, ծովակալ Հովհաննես Իսակով) նվիրված ուսումնասիրություններ։
Պարգևներ
Պարգևատրվել է Հայրենական պատերազմի 2-րդ աստիճանի, Կարմիր աստղի շքանշաններով։
= Մատենագիտություն = Material type: book Book; Literary form: not fiction. Publisher: Ереван : Айастан, 1971. Availability: Items available for reference: ԵՊՀ գրադարան [Call number: 9(47)17 А-868] (1). Material type: book Book. Publisher: Ереван : Изд-во АН АрмССР, 1975. Other title: Սովետական Միության նավատորմի ծովակալ Հովհաննես Ստեփանի Իսակով. Availability: Items available for loan: ԵՊՀ գրադարան [Call number: 355:92 И-853] (4). Items available for reference: ԵՊՀ գրադարան [Call number: 355:92 И-853] (1). Material type: book Book; Format: print. Publisher: Ереван : Айастан, 1984. Other title: Սովետական Միության նավատորմի ծովակալ Հովհաննես Ստեփանի Իսակով. Availability: Items available for loan: ԵՊՀ գրադարան [Call number: 355:92 И-853] (12). Items available for reference: ԵՊՀ գրադարան [Call number: 355:92 И-853] (1).
Ծանոթագրություններ
Կատեգորիա:Հայ պատմաբաններ Կատեգորիա:20-րդ դարի պատմաբաններ Կատեգորիա:Խորհրդային պատմաբաններ Կատեգորիա:Հայրենական մեծ պատերազմի մասնակիցներ Կատեգորիա:Պատմական գիտությունների դոկտորներ Կատեգորիա:Հայ գնդապետներ
Ռոբերտ ՄաքՔլոսկի
Ռոբերտ ՄաքՔլոսկի (Robert McCloskey, ), ամերիկացի մանկագիր և նկարիչ, Կալդեկոտի մեդալի կրկնակի դափնեկիր (շնորհվում է ամերիկյան մանկական գրքերի լավագույն պատկերազարդման համար)։
Կենսագրություն
Ռոբերտ ՄաքՔլոսկին ծնվել է 1914 թվականի սեպտեմբերի 15-ին, Օհայոյի Համիլտոն քաղաքում, նկարչական կրթություն է ստացել Բոստոնում և Նյու Յորքում։ 1940 թվականին նա ամուսնացել է գրող Ռութ Սոյերի դստեր` Մարգարետ Դյուրանի. նրանք ունեցել են երկու աղջիկ` Սառան և Ջեյնը։
1941 թվականին Ռոբերտ ՄաքՔլոսկին վերադարձել է պատերազմից և գրել է մանկական «Ճանապարհ բադիկներին» գիրքը («Make Way for Ducklings»): Դա եղել է նրա գրած և պատկերազարդած երկրորդ գիրքը, որը համարվում է նրա ամենահայտնի ստեղծագործությունը (արժանացել է Կոլդեկոտի մեդալի)։ Մակլոսկին և նրա ընտանիքը արձակուրդները հաճախ անց էին կանցնում ծովի ափին, Մեն նահանգում, որտեղ կատարվել են նրա շատ գրքերի գործողությունները`.«Մի անգամ առավոտյան Մեյնում» (1953), «Հրաշքների ժամանակ» (1957)։ Սառան հետագայում դարձել հեղինակի հայտնի գրքերից մեկի` «Հապալաս Սալի համար» (անգլ. Blueberries for Sal, 1948) գրքի նախատիպը։
Նաև իր հայտնի են նրա «Հոմեր Փրայսի արկածները» (անգլ.` Homer Price) և «Սենտերբուրգյան պատմություններ»` կատագերգական գրքերը, որոնք պատմում են Հոմեր Փրայս անունով տղայի և նրա հարազատների արկածների մասին, որոնք նույնպես ունեն հինհունական անուններ։ 1960-ական թվականների սկզբին Մակլոսկին հեռանում է գրականությունից և սկսում է աշխատել միայն որպես նկարիչ։ 2000 թվականին Կոնգրեսի գրադարանը Ռոբերտ Մակլոսկուն կենդանի լեգենդ է ճանաչել։
Էկրանավորում
«Հոմեր Փրայսի արկածները» գրքի գլուխներից մեկը երկու անգամ էկրանավորվել է.
Բաբկեն Հարությունյան (թատերագետ)
Բաբկեն Բարեղամի Հարությունյան, հայ թատերագետ, արվեստագիտության դոկտոր (1970)։
Կենսագրություն
1949 թվականին ավարտել է Երևանի թատերական ինստիտուտի թատերագիտական ֆակուլտետը։ 1954 թվականից աշխատել է ՀԽՍՀ ԳԱ արվեստի ինստիտուտում։
Հեղինակ է «Հայ-ռուսական թատերական կապերը» (1955, հայերեն, 1956, ռուսերեն), «Ռուսական դրամատուրգիան սովետահայ բեմում» (1957, ռուսերեն), «Արմեն Գուլակյան» (1964) աշխատությունների, ինչպես և սովետահայ թատրոնի պատմության՝ «Սովետական դրամատիկական թատրոնի պատմություն» բազմահատորյակում (1966-1969 թթ., ռուսերեն, վեց հատորով)։ Կազմել է «Սուրեն խաչատուրյան» (1969, ռուսերեն), «Արմեն Գուլակյան» (1979) ժողովածուները։ Հայ թատերագիտության մեջ մեծ ներդրում է Հայաստանի «Սովետահայ թատրոնի տարեգրություն» (գիրք 1-2, 1961-1969) և «XIX-XX դդ. հայ թատրոնի տարեգրություն» (հ.1, 1980) աշխատությունը, որն ընդգրկում է 1801-1960 թվականներին՝ հայ ժողովրդի թատերական արվեստի փաստական պատմությունը։ Եղել է «Թատերական հանրագիտարան»-ի (Մոսկվա, 1961-1967, հինգ հատորով) գիտական խորհրդատու և հայ թատրոնին առնչվող բազմաթիվ հոդվածների հեղինակ։
1990-ականներին տեղափոխվել է Մոսկվա։ Վերջին տարիներին հեղինակել է «Վահրամ Փափազյան» (2012) և «Պետրոս Ադամյան» (2013) աշխատությունները։
Արտաքին հղումներ
Կատեգորիա:Հայ թատերագետներ Կատեգորիա:Արվեստագիտության դոկտորներ
Ակլատիզ
Ակլատիզ կամ Ախալոճ, Ախըլոճ, Ախլոճ, Ախըլոջ, Ախացել, Ախելուծ, Աքլատիզ, Գոգոռոզ, Խուխուլիճ, Խուլուճիկ, Մոռմոռոզ, Մռմռաս, Մեծպաս, Պապի պուլուլ, Պապի պլոր, Որոջբեկ, Ֆռիկ, տիկնիկ Մեծ Պահքի, հայկական ծիսական տիկնիկներից մեկը։